
Z A P I S N I K
31. sjednice Vijeća Mjesnog odbora Donja Dubrava
održane 29. studenoga 2023.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Vladimir Matić, Gordana Marković, Igor Salopek i Hrvoje Sekušak.
NENAZOČNI ČLANOVI VIJEĆA: 
Dorotea Šafranić i Nikola Glasnović.
OSTALI NAZOČNI: 
Ana Marić, članica Vijeća koja nastavlja s obnašanjem dužnosti na temelju prestanka mirovanja mandata.
Marijan Župan, stručni savjetnik za rad tijela mjesne samouprave.

Predsjedava Igor Salopek, predsjednik Vijeća.

Zapisnik vodi Marijan Župan.


Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 30. sjednice Vijeća, održane 26. listopada 2023.
           Na prijedlog predsjednika Vijeća Igora Salopeka Vijeće jednoglasno prihvaća uvrštenje dopunske točke u predloženi dnevni red, koja glasi: 

-  Izbor predsjednika Mandatnog povjerenstva - donošenje zaključka.

Na prijedlog predsjednika Vijeća Igora Salopeka Vijeće jednoglasno prihvaća izostavljanje točke dnevnog reda, koja glasi: 

-  Prijedlog plana malih komunalnih akcija Mjesnog odbora Donja Dubrava za 2024.

(Kako je u postupku izmjena nacrta financijskih planova shodno tome donošenje planova MKA odgađa se do daljnjega).

Na prijedlog predsjednika Vijeće jednoglasno utvrđuje

D N E V N I   R E D

1. Izbor predsjednika/ce Mandatnog povjerenstva - donošenje zaključka;

2. Izvješće Mandatnog povjerenstva o prestanku mirovanja mandata članici Vijeća Mjesnog odbora Donja Dubrava i prestanku obnašanja dužnosti zamjenice članice Vijeća;

3. Prijedlog zaključka o Izvješću Mandatnog povjerenstva o prestanku mirovanja mandata članici Vijeća Mjesnog odbora Donja Dubrava i prestanku obnašanja dužnosti zamjenice članice Vijeća;

4. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2024;

5. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024;

6. Prijedlog zaključka o zahtjevu građana za uklanjanjem svih zvona (uključujući kontejner za staklo) s lokacije u Banatskoj ulici kod k.br. 37A;
7. Pitanja, prijedlozi i obavijesti.
Ad 1.  Izbor predsjednika/ce Mandatnog povjerenstva.

Predsjednik usmeno obavještava nazočne o predmetu rasprave i odlučivanja. 
Budući da predsjednica Mandatnog povjerenstva nije prisutna (bit će odsutna duže vrijeme), a potrebno je obaviti zamjenu u sastavu Vijeća pristupa se izboru novog predsjednika/ce.
            U raspravi sudjeluju: Vladimir Matić, Gordana Marković, Igor Salopek i Hrvoje Sekušak.

    Za novu predsjednicu Mandatnog povjerenstva predložena je Gordana Marković.
Nakon što je predsjednik dao na glasovanje ovaj prijedlog
            Vijeće jednoglasno donosi

      Z A K LJ U Č A K

o razrješenju i izboru predsjednice Mandatnog povjerenstva
     1.  Dorotea Šafranić razrješuje se dužnosti predsjednice Mandatnog povjerenstva.

     2.  Za predsjednicu Mandatnog povjerenstva izabrana je Gordana Marković.
          Ad 2.  Izvješće Mandatnog povjerenstva o prestanku mirovanja mandata članici Vijeća  

          Mjesnog odbora Donja Dubrava i prestanku obnašanja dužnosti zamjenice članice 
          Vijeća.
Članovi Vijeća primili su pisani materijal uz poziv.
Predsjednik usmeno obavještava nazočne da je članica Vijeća Ana Marić predala izjavu kojom nastavlja s obnašanjem dužnosti na temelju prestanka mirovanja mandata.

Poziva predsjednicu Mandatnog povjerenstva da pročita Izvješće. Gordana Marković čita Izvješće Mandatnog povjerenstva o prestanku mirovanja mandata članici Vijeća Mjesnog odbora Donja Dubrava i prestanku obnašanja dužnosti zamjenice članice Vijeća.

(Tekst Izvješća prilaže se ovom zapisniku i njegov je sastavni dio.)

          Ad 3.  Prijedlog zaključka o Izvješću Mandatnog povjerenstva o prestanku mirovanja 
          mandata članici Vijeća Mjesnog odbora Donja Dubrava i prestanku obnašanja dužnosti 
          zamjenice članice Vijeća.
Članovi Vijeća primili su pisani materijal uz poziv.
U raspravi sudjeluju: Vladimir Matić, Gordana Marković, Igor Salopek i Hrvoje Sekušak.

           Vijeće jednoglasno donosi

ZAKLJUČAK

o Izvješću Mandatnog povjerenstva o prestanku mirovanja mandata 
članici Vijeća Mjesnog odbora Donja Dubrava
 i prestanku obnašanja dužnosti zamjenice članice Vijeća

I. Prima se na znanje Izvješće Mandatnog povjerenstva o prestanku mirovanja mandata članici Vijeća Mjesnog odbora Donja Dubrava i prestanku obnašanja dužnosti zamjenice članice Vijeća.

II. Dana 8. studenoga 2023. prestaje mirovanje mandata iz osobnih razloga, odnosno zbog prestanka neodgodivih radnih obaveza članici Vijeća Ani Marić.

Dana 8. studenoga 2023. Marija Margetić prestaje obnašati dužnost zamjenice članice Vijeća.

III. Ovaj će Zaključak biti objavljen na oglasnoj ploči u sjedištu Mjesnog odbora Donja Dubrava.

          Ad 4.  Prijedlog zaključka o davanju mišljenja o Prijedlogu programa građenja
          komunalne infrastrukture na području Grada Zagreba u 2024.
Članovi Vijeća primili su pisani materijal uz poziv.
U raspravi sudjeluju: Ana Marić, Vladimir Matić, Gordana Marković, Igor Salopek i Hrvoje Sekušak.

     Nakon što je predsjednik dao na glasovanje Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2024. utvrđuje se da 
     Vijeće s dva glasa ZA, dva PROTIV i jednim SUZDRŽANIM glasom nije usvojilo     

     navedeni Prijedlog zaključka.
          Ad 5.  Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024.

Članovi Vijeća primili su pisani materijal uz poziv.
U raspravi sudjeluju: Ana Marić, Vladimir Matić, Gordana Marković, Igor Salopek i Hrvoje Sekušak.

     Nakon što je predsjednik dao na glasovanje Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2024. utvrđuje se da 

     Vijeće s jednim glasom ZA, dva PROTIV i dva SUZDRŽANA glasa nije usvojilo     

     navedeni Prijedlog zaključka.
Ad 6.  Prijedlog zaključka o zahtjevu građana za uklanjanjem svih zvona (uključujući kontejner za staklo) s lokacije u Banatskoj ulici kod k.br. 37A.
Članovi Vijeća primili su pisani materijal uz poziv.
U raspravi sudjeluju: Ana Marić, Vladimir Matić, Gordana Marković, Igor Salopek i Hrvoje Sekušak.

Vijeće jednoglasno donosi

Z A K LJ U Č A K
o ponovljenom zahtjevu građana za uklanjanjem svih zvona
 (uključujući kontejner za staklo) s lokacije u Banatskoj ulici kod k.br. 37A
1. Razmotren je ponovljeni zahtjev za uklanjanjem svih vrsta kontejnera (zvona) u Banatskoj ulici kod k.br. 37A iz razloga što se uokolo kontejnera navozi raznorazno smeće, pa čak i glomazni otpad.

2. Temeljem prethodnog zahtjeva predstavnika Osnovne škole Marije Jurić Zagorke i građana, potpisanih u ranije priloženoj peticiji, predlaže se uklanjanje svih kontejnera s predmetne lokacije - s time da se za kontejner za staklo pronađe smještaj negdje na prostoru starog placa kod Kapelske ulice.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 7.  Pitanja, prijedlozi i obavijesti.

Predsjednik Vijeća stavio je na razmatranje popis nerealiziranih i neodgovorenih zaključaka Vijeća, kako bi se odredilo koji su od tih zaključaka aktualni te se na njih, prema preporuci voditeljice M. Nakić, požurnicom zatražilo odgovor ili realizacija.

S obzirom da više nije bilo pitanja i prijedloga predsjednik zaključuje sjednicu.
	Izvješće o glasanju na 31. sjednici VMO Donja Dubrava dana 29. studenoga 2023.

Dovršeno u 19,15 sati.
KLASA: 024-08/23-003/2278
URBROJ:251-13-11-4/002-23-2
Zagreb, 29. studenoga 2023.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

